**Білім беру саласы**: Әлеуметтік орта

**Тараулары:** Экология

**Тақырыбы:** «Қыс қызығы»

**Мақсаты:**

1. Білімділік: Балалардың қыс туралы түсінігін кеңейтіп, қыс мезгілінің ерекшелігін аңғара білуге үйрету.
2. Дамытушылық: Танымдық, шығармашылық қасиеттерін, тілдерін, сөздік қорын дамыту. Дәстүрлі емес тәсілдерді пайдалану арқылы саусақ моторикасын дамыту.
3. Тәрбиелік: Табиғатты аялауға, әсемдікті көре білуге, сезінуге тәрбиелеу.

**Әдіс – тәсілдері:** Сұрақ – жауап, көрсету, түсіндіру, үйрету, эксперимент,ой-толғау, тірек сурет, ойын, жапсыру, құрастыру, пиктограмма.

**Оқу қызметінің түрі:** Кіріктірілген.

**Сөздік жұмыс:** Жапалақтап, үлпілдек.

**Көрнекіліктер:** Қыс мезгіліне байланысты слайд, қыс көрінісіні, шырша, қар, мұз, жұмбақтар.

**Құрал – жабдықтар:** Тіс пастасы, желім, мақта, сүлгі, үлгі сурет, аққаланың пішіндері, үлгі сурет, пішіндер, фланелеграф.

**Пәнаралық байланыс:** Шығармашылық. Таным. Коммуникация.

**Қолданылатын технология:** Монтессори, модульдік, дамыта оқыту, ақпараттық.

**Таңғажайып сәт:** Аққаланың келуі.

**Танымды оятушылық:**

**І. Ұйымдастыру кезеңі.**

- Балалар, бүгін бізге көптеген қонақтар келіпті. Келген қонақтармен амандасайық. (Балалар келген қонақтармен амандасады)

**Шаттық шеңбер:**

Табиғатым тамаша,

Көз тоймайды қараса.

Табиғатты аялап,

Жүрейікші жараса.

**ІІ. Өткен тақырыпты қайталау.**

* Балалар, мен сендерге жұмбақ жасырғым келіп тұр. Сендер шешімін тауып көріңдерші?

**Ой – толғаныс әдісі.**

**Жұмбақ**

Шелек қалпақ басында,

Сәбіз екен танауы.

Қыста қардан туатын,

Тауып көрші сен оны?

* Аққала.

**Таңғажайып сәт.** Аққала келеді.

* Балалар, бізге қонаққа аққала келді. (әуенмен)
* Аққаламен амандасайық.

Балалар аққаламен амандасады.

* Балалар, аққаланы неден жасаймыз?
* Қардан жасаймыз.
* Аққаланың түсі қандай?
* Аққаланың түсі ақ.
* Аққала қандай пішінге ұқсайды?
* Дөңгелекке ұқсайды.
* Аққала бізге бос келмепті, өзімен бірге қар алып келіпті.
* Енді балалар алақандарыңды ашыңдаршы.
* Жылы алақанымызға салғанда неге айналатынын көрейік.

Эксперимент жасайды.

**Пиктограмма әдісі.**

Балалар қарды алақандарына салады. Зерттеу жұмыстары жүргізіледі.

* Қар неге айналып кетті?
* Суға айналды.
* Енді осы суды суыққа шығарсақ мұзға айналады екен.

Мұзды көрсету.

* Балалар, мұз қандай екен?
* Суық, жылтыр, қатты.

**ІІІ. Жаңа тақырып:**

1. **Кіріспе:**

* Балалар, біз бүгін сендермен қыс қызығы туралы әңгімелесеміз.
* «Қыс қызықтарын» слайд арқылы тамашалайық.

**Тірек сурет әдісі.**

Слайдты көрсете отырып сұрақтар қою.

* Балалар, жылдың қай мезгілі екен?
* Қыс.
* Қыс екенін қайдан білдіңдер? (жекелеме баланың жауабы)
* Қыста қар жауады. Күн суық болады.

(Боранның дауысы естіледі)

* Қыста қандай ойын ойнайсыңдар?
* Шанамен сырғанақ тебеміз. Қардан аққала жасаймыз.

**Сергіту сәті:**

Аппақ, аппақ жапалақтап,

Қар жауады тынбастан.

Қалың орман, қар жамылған,

Маужырайды түнгі аспан.

1. **Негізгі бөлім:**

**Топтық жұмыс.**

* Балалар, біз енді үш топқа бөлінейік.

І топ «Шырша» тобы – қардың суретін салады.

Мақсаты: Тіс пастасын пайдалана отырып, қағаз бетіне саусақпен бастыру, қағазды бүктеу арқылы екі бетіне қардың суретін салғызу.

ІІ топ «Ұлпа қар» тобы – мақтаны үзіп алу арқылы желіммен жапсырады.

Мақсаты: Қағаз бетіне мақтаны үзіп алу арқылы желіммен жапсыра білуге үйрету.

ІІІ топ «Аққала» тобы – аққаланы құрастыру.

Мақсаты: берілген матаға дайын пішіндерден аққаланы құрастыра білуге үйрету.

* Балалар, аққала сендермен ойын ойнағысы келіп тұр екен. Аққаламен ойын ойнайық па?
* Иа.

Аққала:

* Балалар, сендермен қар лақтырысып ойнайық?

Қимылды ойын **«Қар лақтыру»**.

**Ойын шарты:** Балалар екі топқа бөлініп, бір – бірлеріне қар лақтырады.

**Мақсаты:** Балаларды ептілікке, жылдамдыққа дағдыландыру.

**Оқу қызметін қорытындылау:**

* Балалар, қыс несімен қызықты?
* Қыста қар жауады. Біз қармен ойнаймыз. Сырғанақ тебеміз. Қардан аққала жасаймыз.

**Балалардың білімін бағалау:**

* Сендер бүгін сұрақтарға өте жақсы жауап бердіңдер. Берілген тапсырмаларды өте ұқыпты орындай білдіңдер. Аққаланың сендерге әкелген тәттілері бар екен.

(Аққала балаларға тәттілерді таратады)

**Балаларды мақтап мадақтау:**

Балаларды жекелеме мақтап, мадақтаймын.

**Үйге тапсырма беру:**

* Балалар, үйде аққаланың суретін салып келеміз.

**Күтілетін нәтиже:**

**Білу керек:** Қыс мезгілінің ерекшеліктерін (қар жауады, боран соғады, аяз болады), қысқы ойын түрлерін.

**Болу керек:** Қыс мезгілінің ерекшеліктері туралы түсініктері.

**Істей білу керек:** Қойылған сұраққа толық жауап беріп, берілген тапсырмаларды дұрыс орындай білуі керек.

**Тексерілді:**